Diari Oficial de la Generalitat Valenciana


Sumari del DOGV 5656, del 10-12-2007 (2007/14607)

Acord de la Comissió Territorial d'Urbanisme de 31 d'octubre de 2007, relatiu a la modificació puntual núm. 14 de les normes subsidiàries de Gata de Gorgos.
------------------------------------------------------------------------------------------------------------------------------------------------------------

### Dades del document

Número de DOGV
:   5656

Data del DOGV
:   10-12-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/14353


Data del document
:   31-10-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * Gata de Gorgos
    * pla d'urbanisme

Acord de la Comissió Territorial d'Urbanisme de 31 d'octubre de 2007, relatiu a la modificació puntual núm. 14 de les normes subsidiàries de Gata de Gorgos. [2007/14307]  
Vist l'expedient de referència i sobre la base dels següents antecedents i consideracions,  
Antecedents  
Primer. El projecte es va sotmetre a informació pública durant un mes mitjançant un acord del Ple de l'Ajuntament del dia 16 de juny de 2005, i l'anunci es va publicar en el Diari Oficial de la Comunitat Valenciana núm. 5058, de data 27 de juliol de 2005 i en el diari Levante de 27 de juny de 2005. Després del pertinent període d'exposició pública, en el qual no es van presentar al·legacions, va ser aprovat provisionalment pel mateix òrgan en data 6 de febrer de 2007.  
Segon. La documentació està integrada per la memòria informativa, la memòria justificativa i els plànols.  
Tercer. L'objecte de la modificació puntual afecta la zona delimitada pel carrer de Montgó i la prolongació del carrer del Trinquet, la primera totalment urbanitzada i la segona no. La zona confronta parcialment amb la via fèrria Alacant-Dénia, titularitat de la Generalitat Valenciana. Amb la modificació es pretenen solucionar dos problemes:  
- Fer coincidir l'alineació de les normes subsidiàries amb l'alineació de la urbanització dels vials existent, procedents de la urbanització de la zona.  
- Ajustar les alineacions al règim del Reglament de la llei d'ordenació dels transports terrestres.  
A aquest efecte es preveu efectuar la modificació de l'alineació de façanes de l'illa delimitada pel carrer Montgó i la prolongació del carrer Trinquet, reculant l'alineació al carrer del Trinquet respecte de la via del tren per a fer coincidir aquesta amb el Reglament ferroviari, al carrer Montgó per a ajustar l'alineació amb la urbanització existent, la qual cosa comporta que s'afecte un superfície de 337,65 m² dels quals 173,36 tenien destinació residencial i queden afectes com a ús dotacional públic.  
Quart. Consta en l'expedient que amb data 8 de novembre de 2006 l'entitat Ferrocarrils de la Generalitat Valenciana va emetre un informe favorable a aquesta proposta.  
Consideracions tecnicojurídiques  
Primera. La tramitació ha sigut d'acord amb el que estableix l'article 38, per remissió del 55.1 i concordants, de la Llei 6/1994, de 15 de novembre, de la Generalitat Valenciana, reguladora de l'activitat urbanística.  
Segona. La documentació s'estima completa a l'efecte del compliment de l'article 27 de la Llei 6/1994, de 15 de novembre, de la Generalitat Valenciana, reguladora de l'activitat urbanística.  
Tercera. Les determinacions contingudes en l'expedient es consideren correctes en vista de les exigències de la política urbanística i territorial de la Generalitat, tal com s'exposa en l'art. 40 de la Llei 6/1994, de 15 de novembre, de la Generalitat Valenciana, reguladora de l'activitat urbanística.   
Quarta. La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a resoldre sobre l'aprovació definitiva de les modificacions de normes subsidiàries de municipis de menys de 50.000 habitants, de conformitat amb el que disposen els articles 55.1 i 39, per remissió de la disposició transitòria setena, de la Llei reguladora de l'activitat urbanística, i en relació amb l'article 10.a) del Reglament dels òrgans urbanístics de la Generalitat Valenciana, aprovat per Decret 162/2007, de 21 d'octubre, del Consell de la Generalitat.  
Vistos els preceptes legals citats, la Llei 30/92, de 26 de novembre, de règim jurídic de les administracions públiques i del procediment administratiu comú, en la redacció donada per la Llei 4/1999, i la resta de disposicions de general i pertinent aplicació, la Comissió Territorial d'Urbanisme  
Acorda  
Primer  
Aprovar definitivament la modificació puntual núm. 14 de les normes subsidiàries del municipi de Gata de Gorgos.  
Segond  
Publicar íntegrament aquest acord aprovatori en el Diari Oficial de la Comunitat Valenciana a l'efecte de la seua immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, reguladora de l'activitat urbanística, en mancar el document de normes urbanístiques.  
Contra aquest acord, que no posa fi a la via administrativa, es pot interposar recurs d'alçada davant de la secretària autonòmica de Medi Ambient, Aigua, Urbanisme i Habitatge, segons disposa l'article 13.2 del Decret 162/2007, de 21 de setembre, del Consell de la Generalitat, pel qual s'aprova el Reglament d'òrgans territorials i urbanístics de la Generalitat Valenciana, en el termini d'un mes comptador a partir de l'endemà a la data de recepció de la notificació.  
Tot això sense perjudici que es puga exercir qualsevol altre recurs o acció que crega oportú."  
Alacant, 31 d'octubre de 2007.- El director Territorial de Medi Ambient, Aigua, Urbanisme i Habitatge: Ramón Rizo Aldeguer